เรื่องร้องเรียน (ถนน) วันที่ 2022-06-14 06:29:44 — แขวงตลาดน้อย เขตสัมพันธวงศ์ กรุงเทพมหานคร
1.	รายละเอียดรื่องที่ต้องการแจ้ง
ถนนเจริญกรุง บริเวณหน้าวัดไตรมิตรวิทยารามวรวิหารเป็นวันเวย์จึงห้ามรถจอดฝั่งขวามือแต่สามารถจอดทางซ้ายได้
แต่เนื่องจาก ไม่มีป้ายใดๆบอกเลย รวมถึงไม่มีฟุตพาทขาวเหลือง/ขาวแดงที่บ่งบอกว่าห้ามจอดฝั่งขวา ในขณะเดียวกันมีป้ายจราจรที่อยู่ฝั่งซ้ายเขียนว่าห้ามจอดตลอดแนว ด้วยเหตุนี้จึงทำให้ประชาชนที่เดินทางมา เข้าใจผิดเป็นจำนวนมากว่าสามารถจอดรถฝั่งขวาและห้ามจอดฝั่งซ้าย ผลที่ตามมาคือตำรวจจราจรได้ทำการล็อกล้อ โดยให้เหตุผลว่าเป็นการทำผิดพ.ร.บ.จราจรทางบก มาตรา 35 และเรียกเงินค่าปรับเป็นจำนวน 700 บาท (ค่าปลดล็อกล้อ 500 บาท ค่าจอด 200 บาท) 
ซึ่งพบว่าในแต่ละวันมีคนโดนปรับเป็นจำนวนมากเนื่องจากการเข้าใจผิดของเส้นขอบทางทางฝั่งขวา (ฝั่งวัด) ที่เป็นสีขาว 
ทางเราได้ทำขอร้องให้ตำรวจนำป้ายมาปักแล้ว แต่ตำรวจ สน. พลับพลายชัย ได้ให้เหตุผลว่าไม่สามารถทำการติดตั้งป้ายห้ามจอดได้ เพราะมีหลายพื้นที่มาก จึงไม่สามารถติดได้ทั่วถึง
แต่ทางเรา ในฐานะประชาชน คิดว่าพื้นที่ดังกล่าว ใกล้แหล่งสถานที่ท่องเที่ยวรวมถึงมีผู้คนจำนวนมากที่มาจากต่างถิ่นเพื่อมาไหว้พระที่วัดใตรมิตร จึงเป็นการยากที่จะสามารถรู้ได้ทุกคนว่าฝั่งขวาห้ามจอด เราจึงขอร้องเรียนมาทางช่องทางนี้เพื่อให้ทางทีมงานของผู้ว่า กทม. ช่วยประสานหน่วยงานที่เกี่ยวข้องเพื่อทำการแก้ใข โดยอาจทำป้ายห้ามจอด หรือทำ ฟุตพาท ขาว เหลือง หรือ เส้น จราจร ขาว เหลือง เป็นเครื่องหมายแสดงว่า ห้ามจอดรถทุกชนิด ตลอดระยะแนวเขตที่กำหนด เว้นแต่ หยุดรถรับ-ส่งผู้โดยสาร หรือส่งของ ในระยะเวลาสั้น ๆ เท่านั้น เพื่อป้องกันการเข้าใจผิดจากประชาชน และไม่ให้สูญเสียเงินค่าปรับโดยมิจำเปน